雙橋路 (廣州)

雙橋路係中國廣東廣州嘅一條主幹道，喺荔灣區，從芳村大道西開始，一直去到黃沙大道、中山八路同南岸路嘅交界，成條馬路似「厂」字。條路亦俾多數廣州同佛山南海地區啲街坊嗌佢做「中山九路」。

名
條路因為舊時起珠江大橋時，由於條橋跨過珠江2次，所以「雙橋路」個名係噉嚟。

史
條路喺1957年起緊珠江大橋時順手搞出嚟，1960年10月1號開通珠江大橋時連同開通。初期係條雙向2車道兼中間有條火車軌隔開咗嘅馬路。1990年代尾由於珠江大橋撐唔到從廣佛兩地嚟嘅大量車流，加上嗰時成日大塞車，政府考慮要將條橋整闊時，順便連條馬路整闊成雙向8車道。整闊工程從2002年初開始搞，直到2004年底搞掂嗮。

2005年初，大橋整闊咗兼加入內環路一部分。從嗰時開始，機動車、人或單車、火車都全部各行其道。2008年期間，馬路嘅北邊又加咗條鐵路軌，2009年12月28號開通後，形成「雙路雙軌」嘅格局。

敘述
全長2.7km，雙向8車道。其中馬路各有4車道，各闊26m且往返兩邊唔相連；人行道比較闊，都有舊時兩邊各有1車道，夾埋2車道，但每條闊度得8m咁窄；火車道同鐵路各有1條，都喺上空。不過各個車道同人行道都俾路軌隔開咗，要喺橋底穿過先至得。

經過嘅道路 
條路從西南到東排，加粗嘅字係主幹道：
 芳村大道西
 坦尾西路
 橋中南路、橋中中路
 東海南路
 黃沙大道、中山八路、南岸路

珠江大橋

類:廣州主幹道
荔灣區
類:大坦沙